****

**Jelen előterjesztés csak tervezet, amelynek közigazgatási egyeztetése folyamatban van. A minisztériumok közötti egyeztetés során az előterjesztés koncepcionális kérdései is jelentősen módosulhatnak, ezért jelen formájában nem tekinthető a Kormány álláspontjának.**

**A dokumentum célja a társadalmi egyeztetés elindítása és a jogalkotási folyamat átláthatóvá tétele, amelynek alapján, illetve eredményeként a mellékelt előterjesztés valamennyi tartalmi és formai eleme módosulhat!**

**A tervezet előterjesztője**

**2017. évi ... törvény**

**a hulladékról szóló 2012. évi CLXXXV. törvény módosításáról**

1. **§**

A hulladékról szóló 2012. évi CLXXXV. törvény (a továbbiakban: Ht.) 2. § (1) bekezdése a következő 37a. ponttal egészül ki:

*(E törvény alkalmazásában:)*

„37a. *közszolgáltatói alvállalkozó*: a hulladékgazdálkodási közszolgáltató által, a hulladékgazdálkodási közszolgáltatási szerződésben megállapított kötelezettsége teljesítése érdekében igénybe vett nonprofit gazdasági társaság, ide nem értve a 42. § (2) bekezdése szerinti hulladékkezelőt;”

1. §

A Ht. 12. §-a következő (2c) bekezdéssel egészül ki:

„(2c) A lakosságnál képződő, 17 06 05\* azonosító kódú, azbesztet tartalmazó építőanyag megnevezésű hulladék annak gyűjtése céljából üzemeltetett hulladékgyűjtő ponton hulladékgazdálkodási engedély nélkül átvehető.”

1. §

A Ht. 14. § (1) bekezdése a következő *d)* ponttal egészül ki:

*(Hulladékot csak hulladékgazdálkodási engedély birtokában vagy nyilvántartásba vétel alapján lehet szállítani, kivéve ha)*

„*d)* a természetes személy ingatlantulajdonos vagy ingatlanbirtokos az ingatlanán képződő, elkülönítetten gyűjtött 17 06 05\* azonosító kódú, azbesztet tartalmazó építőanyag megnevezésű veszélyes hulladékot az annak szállítására és tárolására alkalmas gyűjtőedényben – nem üzletszerű szállítás keretében – hulladékgyűjtő pontra vagy hulladékkezelő létesítménybe szállítja.”

1. **§**

A Ht. 17. § (1) bekezdése helyébe a következő rendelkezés lép:

„(1) Ártalmatlanítási művelet – ha törvény vagy kormányrendelet eltérően nem rendelkezik – a környezetvédelmi hatóság által kiadott hulladékgazdálkodási engedély birtokában végezhető.”

1. **§**

A Ht. 32/A. § (5) bekezdése helyébe a következő rendelkezés lép:

„(5) A (4) bekezdésben meghatározott adatok közül a személyes adatokat a Koordináló szerv - és az ügyfélszolgálati, elszámolási, számlázási és kintlevőség-kezelési feladatai ellátásban igénybevett gazdálkodó szervezet, - az állami hulladékgazdálkodási közfeladat ellátása érdekében kezelheti, nyilvántarthatja. A Koordináló szerv térítésmentesen jogosult az elszámolási, számlázási, és kintlevőség-kezelési feladatkörében a személyes adatok körére is kiterjedő eseti és csoportos adatszolgáltatást kérni a személyi adat- és lakcímnyilvántartás szerveitől. Az átvett személyes adatokat a Koordináló szerv az érintettnek a közszolgáltatás igénybevételére vonatkozó kötelezettsége megszűnéséig, a közszolgáltatással összefüggő díjhátralék esetén annak kifizetéséig (behajtásáig) vagy törléséig kezelheti.”

1. **§**

A Ht. 41. § (3) bekezdése helyébe a következő rendelkezés lép:

„(3) A közszolgáltató a hulladékgazdálkodási közszolgáltatási szerződésben meghatározott, továbbá a (2) bekezdés szerinti célok elérése érdekében a hulladékgazdálkodási közszolgáltatás ellátására – a közbeszerzési eljárás lefolytatása esetén a közbeszerzésekről szóló törvény alvállalkozóra vonatkozó előírásainak megfelelően – közszolgáltatói alvállalkozót vehet igénybe.”

1. **§**

A Ht. 49. § (2) bekezdése helyébe a következő rendelkezés lép:

„(2) A felügyeleti díj éves mértéke egyenlő az ország valamennyi önkormányzati hulladékgazdálkodási közfeladattal érintett települése lakosainak száma és 100 forint szorzatával. A települések lakosainak számát a Központi Statisztikai Hivatal által, a tárgyévet megelőzően utoljára közzétett tájékoztatási adatbázis Magyarország lakónépességének továbbszámított, éves és települési bontásban megadott adatai alapján kell meghatározni.”

1. §

A Ht. 63. §-a a következő [(5) bekezdéssel](https://optijus.hu/optijus/lawtext/A1400197.KOR/tvalid/1920.1.1./tsid/lawrefP(3)B(1a)) egészül ki:

„(5) A kitermelt szennyezetlen talaj vagy más, természetes állapotában meglévő anyag termelőjének, vagy – ha az nem állapítható meg – birtokosának kifejezett, kormányrendelet szerinti nyilatkozata esetén a 2. § (4) bekezdés szerinti talaj vagy anyag nem minősül hulladéknak.”

1. **§**

A Ht. 82/A. §-a következő (4) bekezdésekkel egészül ki:

„(4) A hulladékgazdálkodási engedélyhez vagy nyilvántartásba vételhez kötött tevékenység végzését a (3) bekezdés szerinti telephelyek vonatkozásában a környezetvédelmi hatóság évente ellenőrzi. Hulladékkezelési tevékenység engedélyezésekor a tevékenység végzéséhez szükséges tárgyi feltételek meglétét, és azok alkalmasságát a hatóság a helyszínen ellenőrzi. Az engedélyezés évében éves kötelező ellenőrzést nem kell tartani.”

1. **§**

A Ht. 83. § (1) bekezdése helyébe a következő rendelkezés lép:

„(1) A Koordináló szerv vagy a közszolgáltató által az elszámolással, számlázással, díjfizetéssel kapcsolatban, illetve a díjhátralék esedékességét követően megtett intézkedésekre, valamint a közszolgáltató hulladékgazdálkodási közszolgáltatást érintő értesítési, tájékoztatási, szolgáltatásnyújtási kötelezettségére vonatkozó rendelkezések természetes személy ingatlanhasználókkal, társasházakkal, illetve lakásszövetkezetekkel szembeni megsértése esetén a fogyasztóvédelmi hatóság jár el. A fogyasztóvédelmi hatóság eljárása során kötelezi a Koordináló szervet, illetve a közszolgáltatót a vonatkozó rendelkezések megsértésével elért többletbevétel jegybanki alapkamat tárgyévi éves átlagával növelt összegének a sérelmet szenvedett fél részére történő visszatérítésére. A fogyasztóvédelmi hatóság eljárására az Fgytv.-t kell alkalmazni azzal, hogy a társasházakról szóló törvény szerinti társasházi közösség, továbbá a lakásszövetkezet az Fgytv. alkalmazásában fogyasztónak minősül.”

1. **§**

(1) A Ht. 88. § (1) bekezdés 6. pontja helyébe a következő rendelkezés lép:

*(Felhatalmazást kap a Kormány, hogy rendeletben szabályozza*:*)*

„6. az Országos Hulladékgazdálkodási Terv és az Országos Megelőzési Program előkészítésének részletes szabályait, részletes tartalmi követelményeit;”

(2) A Ht. 88. § (1) bekezdése a következő 36. ponttal egészül ki:

*(Felhatalmazást kap a Kormány, hogy rendeletben szabályozza:)*

„36. a szennyezetlen talaj és más, építési tevékenység során kitermelt természetes állapotában meglévő anyag kitermelés helyén kívüli felhasználásának részletes szabályait.”

(3) A Ht. 88. § (3) bekezdés *b)* pontja a következő *bi)* alponttal egészül ki:

*(Felhatalmazást kap:*

*a hulladékgazdálkodási közszolgáltatási díj megállapításáért felelős miniszter, hogy)*

*„bi)* a vegyes települési hulladékból előállított éghető hulladék hulladékstátusz megszűnésének megállapítására vonatkozó részletes műszaki feltételeket

*(rendeletben állapítsa meg.)*

1. **§**

A Ht. 93. § (2) bekezdése a következő *c)* ponttal egészül ki:

*(Ez a törvény)*

„*c)* a 2008/98/EK európai parlamenti és tanácsi irányelv III. mellékletének a HP 14 „környezetre veszélyes (ökotoxikus)” veszélyességi tulajdonság tekintetében történő módosításáról szóló, 2017. június 8-i 2017/997/EU tanácsi rendelet”

*(végrehajtásához szükséges rendelkezéseket állapít meg.)*

1. §

A Ht. 1. melléklete az 1. melléklet szerint módosul.

1. **§**

A Ht.

1. 2. § (1) bekezdés 36.a pontjában az „olyan” szövegrész helyébe az „az Országos Hulladékgazdálkodási Közszolgáltatási Terv által meghatározott olyan” szöveg,
2. 2. § (1) bekezdés 49. pontjában az „a hulladékok égetésének” szövegrész helyébe az „a hulladékégetés” szöveg,
3. 10. § (2) bekezdésében a „kormányrendelet” szövegrész helyébe a „kormányrendelet vagy miniszteri rendelet” szöveg,
4. 10. § (4) bekezdésében a „szervezet negyedévente” szövegrész helyébe a „szervezet kormányrendelet vagy miniszteri rendelet eltérő rendelkezése hiányában – negyedévente” szöveg,
5. 12. § (2) bekezdésében a „(2a) bekezdésben és” szövegrész helyébe a „(2a) és (2c) bekezdésben, valamint” szöveg,
6. 13. § (6) bekezdésében az „a közszolgáltató alvállalkozója” szövegrész helyébe az „a közszolgáltatói alvállalkozó” szöveg,
7. 14. § (1) bekezdés *c)* pontjában a „szállítja.” szövegrész helyébe a „szállítja, vagy” szöveg,
8. 32/A. § (1) bekezdés *i)* pontjában a „hulladékgazdálkodási közszolgáltatási díj” szövegrész helyébe a „hulladékgazdálkodási közszolgáltatási és szolgáltatási díj” szöveg,
9. 35. § (1) bekezdés *b)* pontjában az „az alvállalkozó”, szövegrész helyébe az „a közszolgáltatói alvállalkozó”, az „az alvállalkozónak” szövegrész helyébe az „a közszolgáltatói alvállalkozónak”, és az „alvállalkozó” szövegrész helyébe a „közszolgáltatói alvállalkozó” szöveg,
10. 37/A. §-ában az „a katasztrófavédelemről és a hozzá kapcsolódó egyes törvények módosításáról szóló törvény” szövegrész helyébe, az „az egyes közszolgáltatások ellátásáról és az ezzel összefüggő törvénymódosításokról szóló törvény” szöveg,
11. 38. § (3) bekezdésében az „utónevét, lakóhelyének” szövegrész helyébe az „utónevét, születési nevét, születési helyét és idejét, anyja családi és utónevét, lakóhelyének” szöveg,
12. 43. § (2a) bekezdésében az „az alvállalkozója” szövegrész helyébe az „a közszolgáltatói alvállalkozó” szöveg,
13. 47/A. § (4) bekezdésében a „társulás, a hulladékgazdálkodási létesítmény tulajdonosa” szövegrész helyébe a „társulás, a hulladékgazdálkodási közszolgáltatással érintett hulladékgazdálkodási létesítmény üzemeltetője és a hulladékgazdálkodási közszolgáltatás ellátására igénybevett közszolgáltatói alvállalkozó” szöveg,
14. 53. § (2) bekezdés *f)* pontjában az „az alvállalkozóra” szövegrész helyébe az „a közszolgáltatói alvállalkozóra” szöveg, az „alvállalkozót” helyébe a „közszolgáltatói alvállalkozót” szöveg,
15. 63. § (3) bekezdésében, valamint a 76. § (1) bekezdés *h)* pontjában a „kapcsolatos tevékenységek” szövegrész helyébe a „kapcsolatos egyes tevékenységek” szöveg,
16. 33. alcíme címében az „OHT-re, az OMP-re, valamint a területi hulladékgazdálkodási tervekre és a területi megelőzési programokra” szövegrész helyébe az „OHT-re és az OMP-re” szöveg,
17. 75. § (1) bekezdésében a „,valamint a területi hulladékgazdálkodási terveket és a területi megelőzési programokat – a tervezési területre – a vonatkozó környezetvédelmi programokban, a területfejlesztési koncepciókban és programokban, a településfejlesztési koncepcióban és integrált településfejlesztési stratégiában, valamint terület- és településrendezési tervekben foglaltakkal összhangban” szövegrész helyébe az „,a vonatkozó országos tervekkel és programokkal összhangban” szöveg
18. 75. § (2) bekezdésében az „a tervezési területen működő helyi önkormányzatokat” szövegrész helyébe az „az önkormányzati szövetségeket”, és az „a területen” szövegrész helyébe az „az” szöveg,
19. 75. § (2) és (3) bekezdésében az „OHT, az OMP, valamint a területi hulladékgazdálkodási tervek és a területi megelőzési programok” szövegrész helyébe az „OHT és az OMP” szöveg,
20. 75. § (3) bekezdésében a „tervekre” szövegrész helyébe a „tervre” szöveg, és a „programokra” szövegrész helyébe a „programra” szöveg,
21. 75. § (4) bekezdésében az „OHT-t, az OMP-t, valamint a területi hulladékgazdálkodási terveket és a területi megelőzési programokat” szövegrész helyébe az „OHT-t és az OMP-t” szöveg,
22. 76. § (1) bekezdés nyitó szövegrészében a „tartalmazniuk” szövegrész helyébe a „tartalmaznia” szöveg,
23. 76. § (1) bekezdés *a)* pontjában az „a tervezési területen” szövegrész helyébe az „az” szöveg,
24. 76. § (1) bekezdés *m)* pontjában az „a hulladékgazdálkodási tervek hogyan járulnak hozzá” szövegrész helyébe az „az OHT hogyan járul hozzá” szöveg,
25. 76. § (2) bekezdésének nyitó szövegrészében az „OHT, valamint a területi hulladékgazdálkodási tervek a tervezési terület földrajzi sajátosságaira tekintettel tartalmazhatják” szövegrész helyébe az „OHT tartalmazhatja” szöveg,
26. 76. § (3) bekezdésében az „OHT-t, az OMP-t, valamint a területi hulladékgazdálkodási terveket és a területi megelőzési programokat a 92. § (2)” szövegrész helyébe az „OHT-t és az OMP-t a 92. § (1), (2)” szöveg,
27. 77. § (1) bekezdésében az „OHT-t, az OMP-t, valamint a területi hulladékgazdálkodási terveket és a területi megelőzési programokat” szövegrész helyébe az „OHT-t és az OMP-t” szöveg,
28. 77. § (3) bekezdésében az „OHT-ben, az OMP-ben, valamint a területi hulladékgazdálkodási tervekben és a területi megelőzési programokban” szövegrész helyébe az „OHT-ben és az OMP-ben” szöveg,
29. 86. § (1) bekezdés záró szövegrészében az „a hulladékgazdálkodási bírsággal kapcsolatos részletes szabályokról” szövegrész helyébe az „a hulladékgazdálkodási bírság mértékéről, valamint kiszabásának és megállapításának módjáról” szöveg,
30. 87. § (2) bekezdés *g)* pontjában az „OHT-ról, a területi hulladékgazdálkodási tervekről, az OMP-ről, a területi hulladékgazdálkodási programokról,” szövegrész helyébe az „OHT-ról és az OMP-ről,” szöveg,
31. 88. § (3) bekezdés *a)* pontjának nyitó szövegrészében a „miniszterrel” szövegrész helyébe a „miniszterrel és a hulladékgazdálkodási közszolgáltatási és szolgáltatási díj megállapításáért felelős miniszterrel” szöveg,
32. 88. § (3) bekezdés *b)* pontjának nyitó szövegrészében a „közszolgáltatási díj” szövegrész helyébe a „közszolgáltatási és szolgáltatási díj” szöveg
33. 93. § (2) bekezdés *a)* pontjában a „rendelet és” szövegrész helyébe a „rendelet,” szöveg

lép.

1. **§**

Hatályát veszti a Ht.

1. 14. § (1) bekezdés *a)* pontjában a „valamint” szövegrész,
2. 32/A. § (6) bekezdésében a „hulladékgazdálkodási közszolgáltatási díj megállapításáért felelős” szövegrész,
3. 39. § (5) bekezdésében, és 53. § (3) bekezdésében az „a közszolgáltató hulladékgazdálkodási tevékenységéről és” szövegrész,
4. 32. alcíme,
5. 75. § (5) bekezdésében a „, valamint a területi hulladékgazdálkodási tervek és a területi megelőzési programok” szövegrész,
6. 76. § (1) bekezdés nyitó szövegrészében a „, valamint a területi hulladékgazdálkodási terveknek” szövegrész,
7. 75. § (5) bekezdésében, valamint a 76. § (1) bekezdés *b)* pontjában a „tervezési területen” szövegrész,
8. 76. § (1) bekezdés *c)* pontja,
9. 76. § (4) bekezdésében a „helyi”, valamint a „, valamint a hulladékgazdálkodási tervek” szövegrész,
10. 76. § (5) bekezdés nyitó szövegrészében a „, valamint a területi megelőzési programnak” szövegrész,
11. 77. § (2) bekezdésében az „, a környezetvédelemért felelős miniszter a területi hulladékgazdálkodási tervek és a területi megelőzési programok végrehajtásának feltételeit” szövegrész,
12. *1. melléklet* 16. pontja.
13. **§**

Nem lép hatályba a hulladékról szóló 2012. évi CLXXXV. törvény módosításáról szóló 2017. évi LXVI. törvény 12. §-a.

1. **§**
2. Ez a törvény – a (2)-(4) bekezdésben foglaltak kivételével – a kihirdetését követő 8. napon lép hatályba.

(2) A 6. § 2018. január 1-jén lép hatályba.

(3) A 2. és 3. §, a 14. § 7. pontja, valamint a 15. § *a)* pontja 2018. március 1-jén lép hatályba.

(4) A 13. § és a 15. § *l)* pontja 2018. július 5-én lép hatályba.

1. **§**

E törvény a 2008/98/EK európai parlamenti és tanácsi irányelv III. mellékletének a HP 14 „környezetre veszélyes (ökotoxikus)” veszélyességi tulajdonság tekintetében történő módosításáról szóló, 2017. június 8-i 2017/997/EU tanácsi rendelet végrehajtását szolgálja.

*1. melléklet a 2017. évi …. törvényhez*

A Ht. 1. mellékletének 14. pontja helyébe a következő rendelkezés lép:

14.     „HP 14 »környezetre veszélyes (ökotoxikus)«: olyan hulladék, amely azonnal vagy késleltetve veszélyt jelent vagy jelenthet egy vagy több környezeti elemre.

Az alábbi feltételek bármelyikének megfelelő hulladékot a HP 14 veszélyességi kategóriába kell sorolni:

14.1. a hulladék »ózonkárosító« besorolású anyagot tartalmaz, amelyhez az 1272/2008/EK európai parlamenti és tanácsi rendelet értelmében a H420 figyelmeztető mondat van hozzárendelve, és ezen anyag koncentrációja eléri vagy túllépi a 0,1 %-os koncentrációs határértéket.

[c(H420) ≥ 0,1 %];

14.2. a hulladék egy vagy több »vízi, akut« besorolású anyagot tartalmaz, amelyhez az 1272/2008/EK rendelet értelmében a H400 figyelmeztető mondat van hozzárendelve, és ezen anyag koncentrációja eléri vagy túllépi a 25 %-os koncentrációs határértéket. Az ilyen anyagokra 0,1 %-os küszöbértéket kell figyelembe venni.

[Σ c (H400) ≥ 25 %];

14.3. a hulladék egy vagy több »vízi, krónikus 1«, »vízi, krónikus 2« vagy »vízi, krónikus 3« besorolású anyagot tartalmaz, amelyekhez az 1272/2008/EK rendelet értelmében a H410, H411, illetve H412 figyelmeztető mondat van hozzárendelve, és az összes »vízi, krónikus 1« (H410) besorolású anyag koncentrációjának összegét százzal szorozva, hozzáadva az összes »vízi, krónikus 2« (H411) besorolású anyag koncentrációjának tízzel szorzott összegét, valamint az összes »vízi, krónikus 3« (H412) besorolású anyag koncentrációjának összegét, az eredmény eléri vagy túllépi a 25 %-os koncentrációs határértéket. A H410 besorolású anyagokra 0,1 %-os küszöbértéket, a H411 vagy H412 besorolású anyagokra pedig 1 %-os küszöbértéket kell figyelembe venni.

[100 × Σc (H410) + 10 × Σc (H411) + Σc (H412) ≥ 25 %];

14.4. a hulladék egy vagy több »vízi, krónikus 1«, »vízi, krónikus 2«, »vízi, krónikus 3« vagy »vízi, krónikus 4« besorolású anyagot tartalmaz, amelyekhez az 1272/2008/EK rendelet értelmében a H410, H411, H412, illetve H413 figyelmeztető mondat van hozzárendelve, és az összes »vízi, krónikus« besorolású anyag koncentrációjának összege eléri vagy túllépi a 25 %-os koncentrációs határértéket. A H410 besorolású anyagokra 0,1 %-os küszöbértéket, a H411, H412, illetve H413 besorolású anyagokra pedig 1 %-os küszöbértéket kell figyelembe venni.

[Σ c H410 + Σ c H411 + Σ c H412 + Σ c H413 ≥ 25 %].

ahol: Σ = az összeg és c = az anyagok koncentrációja.”